पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के बढ़ते प्रभाव को देखते हुए तपोवन ट्रस्ट की ओर से बुधवार सुबह जिला अस्पताल परिसर स्थित सर्राफ कॉटेज में विधिवत रूप से 50 बेड का कोविड सेंटर शुरू किया गया। इसका सुबह सादे रूप में आयाेजित समारोह में उद्घाटन हुआ। तपोवन ट्रस्ट अध्यक्ष महेश पेड़ीवाल ने बताया कि तपोवन कोविड-19 सेंटर में वे सभी सुविधाएं उपलब्ध होंगी जो जिला अस्पताल में मिल रही हैं। इसके साथ ही यहां सीटी स्कैन आदि पर सरकारी अस्पताल में लगने वाली दरें ही लगेंगी। महेश पेड़ीवाल ने बताया कि राेज काेराेना के मरीज बढ़ते जा रहे है।
अस्पताल में मरीजाें काे रखने के लिए जगह नहीं है। ऐसे में सर्राफ काॅटेज में बनाए गए काेविड सेंटर से मरीजाें व उनके परिजनाें काे काफी मदद मिलेगी। उन्हाेंने बताया कि एक कमरे में दाे मरीजाें काे ठहराने की व्यवस्था की गई है। यहां एक मरीज का एक ही परिजन एक समय में रुक सकता है। उन्हाेंने बताया कि यहां मरीजाें काे किसी भी तरह की काेई भी असुविधा नहीं हाेगी। इसके लिए डाॅक्टराें की विशेष टीम भी माैजूद रहेगी। मरीजाें का हाल जानने के लिए लिए सर्राफ काॅटेज के बाहर काउंटर लगाया गया है जहां से भर्ती मरीज के स्वास्थ्य संबंधी जानकारी प्राप्त की जा सकेगी।
समाराेह में यह शामिल हुए : इस समाराेह में तपोवन ट्रस्ट अध्यक्ष महेश पेड़ीवाल, सीएमएचओ डॉ. गिरधारी लाल मेहरड़ा, पीएमओ डॉ.बलदेव सिंह चौहान, रमजान अली चौपदार, डॉ. प्रेम अग्रवाल, त्रिलाेक वर्मा, श्याम धारीवाल, रमेश बंसल, जगदीश घोड़ेला, अनिल धारीवाल, संदीप कटारिया, बंटी मौर्य आदि उपस्थित रहे।
कोरोना से मरने वालाें के शव ले जाने लिए निशुल्क एंबुलेंस सेवा शुरू: महेश पेड़ीवाल ने बताया कि ट्रस्ट की ओर से बुधवार से ही एक नई सेवा शुरू की गई है। इसमें निजी या सरकारी अस्पताल में काेराेना से मरने वाले लोगों के शव को कल्याण भूमि पहुंचाने के लिए एंबुलेंस निशुल्क उपलब्ध करवाई जाएगी। उल्लेखनीय है कि शहर में कुछ लोग काेराेना से मरने वालों के शव पहुंचाने के लिए बड़ी राशि वसूल रहे हैं। जरूरतमंद लोग एंबुलेंस चालक गोविंद कुमार से मोबाइल नंबर 85 600-22265 पर संपर्क कर सकते हैं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva bho_Deva hin_Deva zho_Hant eng_Latn